Ego Willermus, Dei gratia Lingonensis episcopus, notum facio tam presentibus quam futuris quod dominus Fulco, miles, de Borbonii et Agnes uxor ejus dederunt in elemosynam pro remedio anime sue et antecessorum suorum, tribus sororibus monialibus Julliaci videlicet Regine, Egidie et Sare, quinque sextaria bladi tria de frumento et duo de ordeo in terciis de Capella, singulis annis in festo sancti Remigii recipienda. Addicientes etiam et concedentes illis post decessum earum cuilibet voluerint predictam elemosinam adsignabunt possidendam. Et ne hoc autem in posterum infirmatur, sigilli nostri munimine fecimus roborari. Actum est hoc anno verbi incarnati MºCCº sexto decimo.